rlitschk/wikidir huggingface dataset:
De Fadenwörmer oder, je na Dialekt, ok Fadenwurms, Fadenpieren oder Fadenwörm(e) nömmt (Nematoda), oder ok Nematoden (vun gr. νῆμα nema =Faden) sünd en Stamm binnen dat Riek vun de Deerter. Dor höört unbannig veel Aarden to. Bitherto sünd dor mehr, as 20.000 Aarden vun beschreven wurrn. Wohrschienlich sünd se mank de Veelzellers de Grupp mit de meisten Individuen. Dat warrt taxeert, datt to de Fadenwörmer 81 % vun all Organismen mank de Deerter tohören doot. Dor hannelt sik dat meist um man lüttje, fadenhaftige Wörmer bi, de in en fuchtig Umto leven doot. Se sünd witt oder hefft gor keen Farv. Allerhand Aarden leevt as Parasiten, dormank ok en Reeg vun Aarden, de den Minschen befallen doot. Fadenwörmer sünd tyypsche Wörmer mit en lange un wormhaftige Gestalt. Dörsneden sünd se rund. Dat Lief is nich in Segmente unnerdeelt. An’n Kopp hefft se Organe, wo se de Richtung mit finnen könnt (en Aart Ogen) un en groot Mundgatt mit allerhand Muskeln un Pharynx (Strott). De Mund liggt vörn un dor sitt allerhand Grabbelers umto, wo se ehr Freten mit finnt. Dat Achtergatt (Anus) liggt nich wietaf vun dat spitze Achterenne. De gröttste Fadenworm is Placentonema gigantissima. He leevt in de Plazenta
Dörphagen (hoochdüütsch Dorfhagen) is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. De Oort liggt op de Oosterholter Geest. Dat Water ut dat Rebeed flütt över Gravens na de Drept hen af, de annerthalv Kilometer in’n Westen langsflütt. Ut de Rebeden in’n Oostdeel von Dörphagen flütt dat Water deelwies ok na de Gackau. De Naveröörd sünd Börsten un Braamst in’n Noorden, Finn un Finterbarg in’n Noordoosten, Albst, Büggeln un Hoop in’n Süüdoosten, Wolsbuddel, Heesen, Leernst un Neenhusen in’n Süüdwesten, Harmonie un Uthlederbarg in’n Westen un Hagen in’n Noordwesten. To de öllsten Funnen ut Dörphagen höört de Grootsteengräver bi Dörphagen. Dörphagen kummt 1110 as Hagen toeerst in de Oorkunnen vör. In’n Naam von’n Oort finnt sik de Sülv -hagen, de in en ganze Reeg von Oortsnaams vörkummt un inheegt Stück Land bedüüdt. Dörphagen hett fröher eenfach blots Hagen heten. Düsse Naam is övergahn op de Borg Hagen, de in’n Noordwesten von dat Dörp leeg. Later is dat Dörp denn Dörphagen nöömt worrn, üm en Ünnerscheed to Borghagen to maken un to dat Dörp Dammhagen, dat sik mit de Tied bi de Borg billt hett. Vondaag warrt Dammhagen mehrstendeels eenfach
Heise betekent Heise, düütschen Familiennaam (för Lüüd mit düssen Naam kiek dor), Verlag Heinz Heise, düütschen Verlag, Heise online, düütsch Onlinemagazin von’n Heise-Verlag, Heise, Oort in Idaho, USA. Dat is ok de hoochdüütsche Naam von Heis, Oort in de Gemeen Beverst in’n Landkreis Cuxhoben, Neddersassen. Kiek ok bi: Heyse. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ahe betekent Ahe, Oort in de Gemeen Haiershiusen in’n Landkreis Hilmssen, Neddersassen, Ahe, Oort in de Gemeen Nienkerken-Vörden in’n Landkreis Vechte, Neddersassen, Ahe, Oort in de Gemeen Rinteln in’n Landkreis Schaumborg, Neddersassen, Ahe, Oort in de Gemeen Bergheim in’n Rhien-Erft-Kreis, Noordrhien-Westfalen, Ahe, Oort in de Gemeen Halwer in’n Märkschen Kreis, Noordrhien-Westfalen, Ahe, Oort in de Gemeen Kiärkhungeme in’n Kreis Olpe, Noordrhien-Westfalen, Ahe, Oort in de Gemeen Wipperfürth in’n Oberbergschen Kreis, Noordrhien-Westfalen, Ahe, Oort in de Gemeen Ruppichteroth in’n Rhien-Sieg-Kreis, Noordrhien-Westfalen, Ahe, Atoll von’n Tuamotu-Archipel, Franzöösch-Polynesien. AHE is afkört för Acta Historico-ecclesiastica, AHE, IATA-Code von en Flegerhaven in Franzöösch-Polynesien. Ahe is de Familiennaam von Antje von der Ahe (* 1970), düütsche Schauspelerin, Benjamin von der Ahe (* 1976), düütschen Politiker, Chris von der Ahe (1851–1913), düütsch-US-amerikaanschen Ünnernehmer, Jacobus von der Ahe († 1580), Raadssekretär von de Hansestadt Lübeck, Lina von der Ahe (* 1997), düütsche Synchroon- un Höörspeelsprekerin. Dat is ok de hoochdüütsche Naam von Ah, Oort in de Gemeen Beverst in’n Landkreis Cuxhoben, Neddersassen, Ah, lütten Oort in de Gemeen Rodenborg in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik
Olendiek betekent Olendiek, Landstreek in Land Wusten, Olendiek, Oort in de Gemeen Rethen in’n Landkreis Heidkreis, Neddersassen, Olendiek, Oort in de Gemeen Haselau in’n Kreis Pinnbarg, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Olendiek is en Streek Land an de Westküst von Land Wusten. De Olendiek is de ole Dieklien von de Noordsee, bevör in dat Johr 1635 dat Neefeld indiekt worrn is. Achter’n Olendiek na binnenlands liggt de Nedderstreek. De Hüüs an’n Olendiek höört to verscheden Kaspels un warrt indeelt in: Misselwardener Olendiek, Padingbüddeler Olendiek, Dorumer Olendiek, Cappeler Olendiek un Spieker Olendiek.
En Dialekt ok Mundaart nömmt, is en Varietät vun de Spraken, so, as de in sunnerliche Öörd oder in sunnerliche Gemarken snackt warrt un dor ok up begrenzt is. He kann sik in all Hensichten (Luudsystem /Phonologie, Woordbügen/Morphologie, Satzbo/Syntax, Woordschatt un Idiomatik) verschelen vun annere Dialekte un ok vun de Standardspraken. De Deel vun de Spraakwetenschop, de sik mit Dialekte befaten deit, warrt Dialektologie nömmt. In de nee Linguistik sett sik ok de Soziolinguistik mit Dialekte ut’neen.
Virus betekent de Eentahl vun Viren, dat sünd lüttje biocheemsche Partikels, de een krank maken könnt, Computervirus, en schädliche Software, Virus, en vörmolige franzöösche Automarke. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Viren (Singular: dat Virus, buten de Fackspraak ok de Virus; lat. virus „Sliem“, „Ssapp“, „Gift“) sünd lüttje Deelken, wo een vun ansteken weern kann. Wenn se buten de Zellen leevt un wietergeven weert, weert se Virionen nömmt. As Viren vermehren könnt se sik avers bloß in de Zellen vun en passlichen Weert. Se bestaht sülms nich ut en Zell. In all Viren is dat Programm to’n Vermehren un Utbreden afspiekert, man alleen for sik könnt se sik nich vermehren un hefft ok keen egen Stoffwessel. Vundeswegen bruukt se nödig den Stoffwessel vun en Weertszell. Vundeswegen sünd de Virologen wiethen dor in overeen kamen, datt Viren nich to de Leevwesen torekent weern könnt. Man kann avers seggen, datt se „nich wiet af vun dat Leven“ staht, vunwegen datt se sik in’n Groten un Ganzen vermehren un ok wieter entwickeln könnt. Vun de Leevwesen an sik sünd bither to bi 1,8 Mio. Aarden funnen wurrn, de all hüüttodaags leevt. Wohrschienlich gifft dat noch bannig veel mehr Aarden. Nu warrt annahmen, datt dat to jede Aart Leevwesen en ganze Reeg vun Viren gifft, de anpasst sünd an düsse Aart.
Virion hen un wenn ok Viron, is de Beteken vun en enkelten Virus, wenn he nich binnen in de Zell vun en Weert togange is, man buten. En Virion besteiht ut een oder twee Moleküle vun Nukleinsüer, faken mit en Proteindopp dor umto. Düsse Dopp warrt Kapsid nömmt. Unner Umstänn sitt noch annere Proteine in dat Virion in. De sünd denn dor togange as Enzyme. Bi en Reeg vun Viren besteiht dat Virion tosätzlich ut en ütere Lipidmembran, dat is de Virushüll. De Virionen höört, just so, as de Viren, de sik bloß mit Hölp vun frömme Zellen vermehren könnt, nich to de Leevwesen, vunwegen, datt se keen egen Stoffwessel hefft. N. J. Dimmock, Andrew J. Easton, Keith Leppard: Introduction to Modern Virology. 6. Upl., Wiley-Blackwell, Malden 2007, ISBN 9781405136457, Siete 49, Kapitel 4: Classification of Viruses.
Paul Joseph Weitz (* 25. Juli 1932 in Erie, Pennsylvania, USA; † 23. Oktober 2017 in Flagstaff, Arizona) weer en amerikaansch Astronaut. De Vader vun Weitz weer wiels den Tweeten Weltkrieg Bootsmann in de amerikaansch Marine, so keem Weitz all fröh mit dat Militär in Berührung. All as Schöler wull he Marinefleeger wurrn. Weitz hett 1949 de Harborcreek High School in Harborcreek (Pennsylvania) afslooten. Dornah studeer he mit en Stipendium vun de Marine an de apenlich Pennsylvania State University Luftfohrttechnik un kreeg 1954 sien Bachelor-Afsluss. Weitz is in de US Navy intreeden un een Johr Deenst up den Zerstörer „USS John Bole“ leist, bevör he to’n Marinepiloten utbildt wurr. Dornah hett he as taktisch Utbilder in Florida un as Projektoffizier in Kalifornien arbeit, wo he Luft-Bodden-Wappen proovt hett. Up Bedrieven vun de Marine hett he af 1962 sien Luftfohrttechnik-Studium an de Naval Postgraduate School in dat kalifoornsch Monterey fortsett, wo he ünner annern de lateren Astronauten Gene Cernan, Ronald Evans un Jack Lousma drapen dee. Sien Mastertitel kreeg he 1964. Dornah nehm Weitz sien Militärdeenst weer up. He wurr den „Four Runners“, dat 4. Kampgeschwader todeelt, dat up Whidbey Island (Washington) statschoneert is. Wiels den Vietnamkrieg flog he mit sien
Uthleererbarg (hoochdüütsch Uthlederberg) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Uthleer mit to. De Oort liggt op en Geestsporn, de in en Moorrebeed mit dat Grienenbargsmoor in’n Noordoosten un dat Grote Moor in’n Noordwesten rinreckt. Dat Grote Moor billt dat Siedland von de Masch von Oosterstood. De Geestsporn höört to de Oosterholter Geest. Dat Water ut dat Rebeed flütt na Westen hen na’n Uthleererbarger Randgraven af un von dor wieder in’n Indiekkanaal. Na Noorden to liggt dat Naturschuulrebeed Bargsmoor/Rechtenflethermoor. De Naveröörd sünd Rechtenflethermoor un Wittenbarg in’n Noorden, Grienenbargshusen, Kassbrook un Hagen in’n Noordoosten, Harmonie in’n Oosten, Neenhusen, Leernst un Born in’n Süüdoosten, Uthleer mit Cleve un Rechtebermoor in’n Süden, Weersbermoor in’n Süüdwesten, Offenwardermoor in’n Westen un Saanstermoor in’n Noordwesten. De Oort Uthleererbarg is eerst in dat 19. Johrhunnert anleggt worrn. De Oort weer fröher in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort höört al von öllers bi de Gemeen Uthleer mit bi, de an’n 1. Januar 2014 Deel von de Gemeen Hagen worrn is. Sietdem is Uthleererbarg Deel von de Oortschop Uthleer binnen de Gemeen
Kaak betekent Kaak, Warktüüg för de Straaf von Lüüd, de as Verbrekers ansehn worrn sünd, Kaak, Gebüüd in Lübeck, Kaʿak, araabsch Brood, Kaak, pakistaansch Brood, Kaak (* 1940), indischen Cartoonist. KAAK is afkört för Kommission für Archäologie Außereuropäischer Kulturen, KAAK, Radiosenner in Montana, USA. Kaak is de Familiennaam von Heinrich Kaak (1891–1975), düütschen Vehdokter, Lion Kaak (* 1991), nedderlandschen Footballspeler, Mustapha Kaak (1893–1984), tuneeschen Politiker, Othman Kaak (1903–1976), tuneeschen Historiker, Tom Kaak (* 1978), nedderlandschen Footballspeler. Kiek ok bi: Kaaks, Kaack. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Boddenopweken (in de Fackspraak ok Liquefakschoon) is en Vörgang, bi dat waterrieke sandige Boddenschichten dör stark Schuckeln fletig warrt. So en Vörgang kann to’n Bispeel bi Eerdbeven beobacht warrn un dorbi ok to Schadens an de Infrastruktur föhren. Sünners Schichten mit fienen Sand un siete Waterpermeabilität – dat Dörlaten vun Water – sünd dörfor anfallig. Dorbi wirkt en Druck (dynamische Last), de sik na all Sieten hen foortsetten deit, op dat Water, dat sik kuum tosamenpressen lett. Dat Water weer vörher twüschen de fienen Sandkoorns, de tosamen en faste Föög billt hebbt. En Ströömdruckgefäll, wat ok as Porenwateröverdruck betekent warrt, boet sik dordör in de Sandschicht op. De Koornföög warrt dorbi verdicht un verlütt dorbi sien Scheerfastigkeit. So warrt de Sandschicht to en fleten Sand-Water-Bree, wobi Rebeten vun’n Ünnergrund rutpresst warrn künnt. Op disse Wies warrt de hele Schicht instabil, so dat dor sogors Hüüs in versacken künnt. In’t Watt oder an’n natten Sandstrand kann een den Effekt ok beobachten, wenn de natte Sand bi’t Oppedden üm den Foot rüm hoochquellt. Bodenopweken. Mehr Biller, Videos oder Audiodateien to’t Thema gifft dat bi Wikimedia Commons. Bodenverflüssigung (YouTube-Video) Soil Liquefaction Web Site (engelsch)
Sigmund Hein (* 6. Februar 1868 in Freiwaldau; † 16. Dezember 1945 in Wien) weer en öösterrieksch Lepidopteroloog. Sigmund Hein, 1868 in Freiwaldau boren, wurr, nahdem he de Kadettenschool in Liebenau afslooten harr, Beropsoffizier in de K.u.k. Armee. 1905 wurr he to’n Hauptmann befördert un nah den Eersten Weltkrieg as Oberst in den Ruhestand versett. He hett sück denn in Linz daal laaten, wo he as Vörsitter vun de „entomologischen Arbeitsgemeinschaft“ tätig weer. Sigmund Hein is 1945 in dat Öller vun 77 Johren in Wien storven. Wesseln Garnisonen wiels sien Militärloopbahn, as etwa de in Sandschak Novi Pazar, Graz, Marburg an der Drau, Görz, Imst, Jungbunzlau, Cavalese oder Olmütz hemm hüm dat mögelk maak, ut de verscheedenst Regionen vun de öösterrieksch-ungarsch Monarkie en riek Kollektschoon vun Bottervagels tosommentodragen. Dorneben bedreev Hein spoodriek de Uptucht vun Bottervagels. Sien besünner Interesse gull den Geometriden (Spannern) un hier de Gattung Eupithecia. Upsatz in: Jahresbericht des Wiener Entomologischen Vereins 22, 1911; Upsätze in: Zeitschrift des österreichischen Entomologischen Vereins 5, 1920, 11, 1926, 13, 1928, 14, 1929, 18, 1933, 20, 1935 un 21, 1936; Zeitschrift der Wiener entomologischen Gesellschaft 30, 1945, S. 59-61, mit Warksverteeken; Oberösterreichischer Musealverein 93, S. 104 f. Mit Warksverteeken; Biografie In:
Jonas Hector (* 27. Mai 1990 in Saarbrücken) is en düütsch Footballspeler. He speelt för den 1. FC Köln. Meest wurrd he as Linksverteidiger, af un to aber ok in dat defensiv Middelfeld insett. In dat Öller vun 18 Johren kunn sück de in dat saarländsch Kleinblittersdorf-Auersmacher upwussen Hector noch nich vörstellen, Footballprofi to wurrn. En entspreekend Angebot vun den VfL Bochum hett he nah den Upsptieg vun sien Heimatvereen SV Auersmacher in de Football-Böverliga Rhienland-Palz/Saar in dat Johr 2009 aflehnt. In’ Sömmer 2010 is he denn aber doch to de U-21-Mannschap vun den 1. FC Köln wesselt. Twee Johr later gelung den 1,85 grooten Speler ünner Trainer Holger Stanislawski de Sprung in de Profimannschap. Dor hett he as Afwehrspeler an’ 18. August 2012 sien Profidebüt in de DFB-Pokal-Begegnung vun den 1. FC Köln gegen de SpVgg Unterhaching (2:1) geven. Sien eerst Tweetligaspeel hett Hector an’ 27. August 2012 maakt. Sien Debüt in de Bundsliga geev he an’ 23. August 2014 (1. Speeldag) bi dat 0:0 in dat Heimspeel gegen den Hamborger SV; sien eerst Bundsligadoor hett he an‘ 4. Oktober 2014 (7. Speeldag) bi de 2:3-Nedderlaag in dat Utwärtsspeel gegen Eintracht Frankfurt in de 66. Minute mit dat Door
Wiedenfeld betekent Wiedenfeld, fröheren Oort in de Stadt Bergheim in’n Rhien-Erft-Kreis, Noordrhien-Westfalen. Wiedenfeld is de Familiennaam von Hugo von Wiedenfeld (1852–1925), öösterriekschen Architekt, Kurt Wiedenfeld (1871–1955), düütschen Natschonaalökonoom un Diplomaat, Otto von Wiedenfeld (1816–1877), öösterriekschen Beamten un Politiker, Paul Wiedenfeld (1868–1940), düütschen Verwaltungsbeamten. Kiek ok bi: Wiedenfelder Höhe. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Meyerdamm (hoochdüütsch Meyerdamm) is en Dörp in de Gemeen Eiten in’n Landkreis Veern, Neddersassen. Binnen de Gemeen billt de Oort en egen polietsche Oortschop. De Oort liggt in dat Königsmoor. Dat Water ut dat Rebeed warrt över’n Meyerdammer Loopgraven na’n Süüdarm von de Wümm hen afföhrt. De Naveröörd sünd Klüverdamm in’n Noorden, Ruthentahl un Sao’ern in’n Noordoosten, Booköss, Eiterdrift un Eiten in’n Oosten, Eiterdamm in’n Süden un Mahndörperdamm un Tenever in’n Süüdwesten. Meyerdamm is 1787 as Moorkolonie in dat Königsmoor anleggt worrn. Den Naam hett de Oort na Johann Georg Meyer kregen, de sik as Amtsschriever von dat Gogericht Achem besünners för de Kolonie insett harr. De Oort harr toeerst 16 Hoffsteden, de 22 Morgen good Moorland to’n Kultiveren un twee Kohweiden todeelt kregen hebbt. De Buurn, de sik dor ansiedelt hebbt, müssen dorför noch bet 1875 en Meiertins un en Teegden betahlen. In’n Eersten Weltkrieg sünd dree Soldaten ut Meyerdamm fullen oder vermisst un in’n Tweten Weltkrieg 22. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
Booköss (hoochdüütsch Bockhorst) is en Dörp in de Gemeen Eiten in’n Landkreis Veern, Neddersassen. Binnen de Gemeen billt de Oort en egen polietsche Oortschop. De Oort liggt op’n Rand von de Achem-Veerner Geest na dat Moor langs de Wümm, de mit ehren Süüdarm dree Kilometer in’n Noorden langsflütt. Dat Water ut dat Rebeed flütt över Gravens na de Wümm hen af. De Naveröörd sünd Bre’enmoor, Hu’e un de Baaksbarg in’n Noordoosten, Köbens, Bornmoor un dat Bookösser Möhlendoor in’n Oosten, Schaaphusen in’n Süüdoosten, Eitermöhlen in’n Süden, Eiten in’n Süüdwesten un Sao’ern in’n Noordwesten. De Oort kummt 1236 toeerst in en Oorkunn vör, in de de Greev von Stotel Gerbert den Teegden in Booköss an dat Klooster Leendaal överdriggt. De Naam kummt von Book- (as in Bookecker för den Bökenboom) un -horst. To dat Dörp höört de lüttjeren Oortsdelen Bookösser Wümm, Bookösser Möhlendoor un Eitermöhlen mit to. In’n Eersten Weltkrieg sünd teihn Soldaten ut Booköss fullen oder vermisst un in’n Tweten Weltkrieg 13. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner
Baaksbarg (hoochdüütsch Backsberg) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. An’n Oostrand von Baaksbarg liggt ok dat enkelte Huus von Bassenerwümm. De Oort liggt in dat siede Rebeed twüschen den Süüdarm un den Noordarm von de Wümm. De Naveröörd sünd Hu’e mit de Breednau in’n Noorden, Kamp in’n Noordoosten, Otterbarg in’n Oosten, Nadah, Egypten un Brillkamp in’n Süüdoosten, Köbens, Bornmoor un Bre’enmoor in’n Süden, Booköss un Sao’ern in’n Süüdwesten un Ebbensiek un Rutendorp in’n Noordwesten. De Oort Baaksbarg kummt 1823 toeerst in ole Böker vör. 1895 hett de Anboer Hermann Fehsenfeld de Kunzession kregen, in Baaksbarg en Gasthuus apen to maken. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett von öllers bi de Gemeen Bassen mit bihöört. De Gemeen Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Baaksbarg is evangeelsch-luthersch präägt un höört to dat Kaspel von de Petrus-Kark in Eiten. Düsse Kark
De Hillige Benedikt II. (* in Rom; † 8. Mai 685, ok dor) weer Paapst van 683 bit 685. Benedikt II. stamm ut de röömsch Familie vun de Savelli. He weer Nahfolger vun Leo II., un ofschons he all in‘ Juni 683 wählt wurr, wurr he eerst an‘ 26. Juni 684 weeht, wiel tonächst de Bestätigung vun de Wahl dör Kaiser Konstantin IV. in Konstantinopel intohalen weer. He hett sück spoodriek um Versöhnung mit den Herrscher vun dat Byzantiensch Riek bemöht, nahdem dat Verhältnis tovör dör den Monotheletismusstriet belast ween weer. So hett he dat henkreegen, dat de Wahl vun de künftig Päpste dör den Exarchen in Ravenna bestätigt wurrn kunn. Ok dat Upheeven vun de Autokephalie (karklich Unafhängigkeit) vun Ravenna kunn he recken. An‘ 8. Mai 685 is he in Rom storven. Dat is ok sien kathoolsch Gedenkdag. Friedrich Wilhelm Bautz: Benedikt II., Papst. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 481–482. Georg Schwaiger: Benedikt II. In: Lexikon des Mittelalters (LexMA). Band 1, Artemis & Winkler, München/Zürich 1980, ISBN 3-7608-8901-8, Sp. 1858. Indrag in de Catholic Encyclopedia (engelsch) Benedikt II.. Mehr Biller, Videos oder Audiodateien to’t Thema gifft dat
De Ebbensiek (hoochdüütsch Ebbensiek) is en lütten Oort in de Gemeen Otterbarg in’n Landkreis Veern, Neddersassen. Binnen de Gemeen höört de Oort to de polietsche Oortschop Hu’e. De Oort liggt op en lüttje Geestinsel, de in dat siede Rebeed twüschen Noordarm un Süüdarm von de Wümm liggt. De Hüüs von’n Ebbensiek staht dorbi direkt an’n Noordarm. Dat Rebeed in’n Süden is as Naturschuulrebeed Hu’er Wümmdaal schuult un dat in’n Westen as Borgfeller Wümmwischen. Bi’n Ebbensiek is de Grenz, bet to de in de Wümm noch Ebb un Flood to marken sünd. De Naveröörd sünd Seebargen in’n Noorden, Rutendorp in’n Noordoosten, Quelkhoorn un Hu’e in’n Oosten, Baaksbarg in’n Süüdoosten, Sao’ern un Klüverdamm in’n Süden, de Bremer Oortsdeel Överneeland in’n Süüdwesten, de Bremer Oortsdeel Borgfeld in’n Westen un Timmersloh in’n Noordwesten. De eersten Hüüs von’n Ebbensiek hebbt op dat Noordöver von de Wümm op Rebeed legen, dat 1666 an Bremen fullen is. Düsse Hüüs hebbt to Katrepel höört un nu to’n Oortsdeel Borgfeld. Vondaag warrt düsse Deel aver mehrstendeels An’n Hexenbarg nöömt un nich mehr Ebbensiek. De Naam Ebbensiek is övergahn op de Hüüs, de in Neddersassen staht. De eerste Hoff op de vondaag neddersassische Sied is in dat 19. Johrhunnert anleggt
Clüverdamm (hoochdüütsch Clüverdamm) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Sao’ern. De Oort liggt in dat Königsmoor. Dat Water ut dat Rebeed warrt över Gravens na’n Süüdarm von de Wümm hen afföhrt. Na Noorden to liggt dat Naturschuulrebeed Hu’er Wümmdaal. De Naveröörd sünd Ebbensiek in’n Noorden, Hu’e un Baaksbarg in’n Noordoosten, Sao’ern in’n Oosten, Meyerdamm in’n Süden, de Bremer Oortsdeel Tenever in’n Süüdwesten un de Bremer Stadtdeel Överneeland in’n Westen. Clüverdamm is 1714 as Moorkolonie grünnt worrn un hett sien Naam von Alverich von Clüver, den Besitter von Good Sao’ern. He hett 1714 veer Hoffsteden an’n Weg na de Koh- un Peerweiden von sien Good anleggen laten. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1803 to dat Gericht Swachhusen tohöört. As dat Gericht 1803 oplööst un an Bremen fullen is, keem de Oort Clüverdamm an de Westvaagdie von dat Gogericht Achem. Dor hett de Oort tohöört bet
Egypten betekent Egypten, Oort in de Gemeen Dötling in’n Landkreis Ollnborg, Neddersassen, Egypten, Oort in de Gemeen Eiten in’n Landkreis Veern, Neddersassen. Kiek ok bi: Ägypten, Egypt, Grootsteengraff Egypten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.